1939 йылдың октябрендә хәрби хеҙмәткә саҡырыла, Бөйөк Ватан һуғышында ҡатнаша. 1942 йылдан ВКП(б)/КПСС ағзаһы. «Кавказды обороналаған өсөн» һәм «Германияны еңгән өсөн» миҙалдары менән бүләкләнгән. НКВД-ның Эске ғәскәрҙәренең 22-се дивизияһында хеҙмәт итә. Бөйөк Ватан һуғышы тамамланғандан һуң Грозный ҡалаһында полк комсоргы һәм парторгы булып хеҙмәтен дауам итә. 1946 йылдың авгусында майор дәрәжәһендә запасҡа сығарыла.